Diari Oficial de la Generalitat Valenciana


Sumari del DOGV 9934, del 11-09-2024 (2024/8779)

RESOLUCIÓ de 24 de gener de 2024, de la Direcció General d'Urbanisme, Paisatge i Avaluació Ambiental, per la qual es formula informe d'impacte ambiental del Projecte de sondeig de captació d'aigües subterrànies per a ús ramader de parcel·la 108, polígon 9, partida Foyetes, del terme municipal de Les Useres. Expedient: (3269831) 131/2023/AIA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9934

Data del DOGV
:   11-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8779

CVE
:   YHCY-V-9508-5325

Data del document
:   24-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * impacte ambiental

«Informe d'impacte ambiental

Expedient: (3269831) 131/2023/AIA.

Títol: sondeig de captació d'aigües subterrànies per a ús ramader.

Promotora: María Asunción Branchadell Martí i Gustavo Herrero Andrés.

Òrgan substantiu: Servici Territorial d'Indústria, Energia i Mines de Castelló (ASOSUB/2023/60/12).

Localització: parcel·la 108, polígon 9, partida les Foietes, del terme municipal de les Useres (Castelló).

Tramitació administrativa

Mitjançant l’escrit firmat amb data 7 d'agost de 2023 pel cap del Servici Territorial d'Indústria, Energia i Mines de Castelló (referència expedient ASOSUB/2023/60/12), es va traslladar a este òrgan ambiental l'expedient, a fi de ser sotmés al procediment d'avaluació ambiental simplificada, de conformitat amb la Llei 21/2013, de 9 de desembre i el Reial decret 445/2023, de 13 de juny.

Tal com establix l'article 46 de la Llei 21/2013, de 9 de desembre (d'ara en avant LEA), este òrgan ambiental va realitzar consulta a les administracions públiques afectades. En concret, amb data 18 de setembre de 2023 es va realitzar consulta a l’Ajuntament de les Useres.

Amb data 27 d'octubre de 2023 va tindre entrada en este òrgan ambiental un escrit de l’Ajuntament de les Useres indicant que l'enllaç web per a la consulta del projecte i document ambiental no està operatiu. Amb data 14 de novembre de 2023, este òrgan ambiental contesta a l’Ajuntament, i li indica que l'enllaç web facilitat és correcte i que igualment la documentació resulta accessible a través de la pàgina web GVA, donant-se per notificat. Fins a la data d'emissió del present informe d'impacte ambiental, no s'ha rebut nova contestació per part de l’Ajuntament de les Useres.

Vista la informació continguda en l'expedient, es considera que es disposa d'elements de juí suficients per a realitzar l'avaluació d'impacte ambiental simplificada.

Criteris ambientals

Per a l'emissió del present informe d'impacte ambiental, de conformitat amb l'article 47 de la Llei 21/2013, de 9 de desembre, d'avaluació ambiental, s'han tingut en compte els criteris de l'apartat a de l'annex III d'esta.

Característiques del projecte

L’objecte del projecte és la construcció d'un sondeig de captació d'aigües subterrànies per a ús ramader (instal·lació de 1.100 porcs d'engreix), situat a la partida les Foietes, polígon 9, parcel·la 108, del terme municipal de les Useres (Castelló). En la mateixa parcel·la on se situarà el sondeig, a través del visor cartogràfic de la IDEV, s'observa l'existència de la granja a la qual fa referència el projecte.

La profunditat del sondeig serà de 175 m. Es calcula un cabal de 150 - 200 l/min i el consum anual d'aigua s'estima en 4.416,50 m³, segons els càlculs aportats pel promotor per a les necessitats hídriques de la instal·lació de 1.100 porcs d'engreix.

El punt on es pretén realitzar el sondeig queda emplaçat en terrenys corresponents al Cenomanià (Cretàcic superior), format per calcàries i margocalcàries. A causa dels materials que es preveuen travessar en la perforació (calcàries i margocalcàries) s'ha elegit com a sistema de perforació la rotopercussió.

El diàmetre de la perforació serà de 220 mm. L’entubat del pou es realitzarà amb canonada de ferro de 180 mm de diàmetre i 5 mm de grossària de xapa. La zona d'admissió de l'aigua al pou serà de tipus ranuratge, realitzant-se directament sobre la canonada. Es realitzarà una cimentació de l'espai anul·lar fins a una profunditat de 2 metres. Posteriorment, l'aigua serà elevada mitjançant bomba submergible, la qual serà col·locada a una profunditat de voltant 150 m.

Quant als accessos, no serà necessària l'obertura de nous accessos a l'actuació, ja que s’utilitzaran els ja existents. No es requerix cap obra, accés, desbrossament ni condicionament de consideració, més que les necessàries per a la implantació de la maquinària per a la seua estabilitat i operativitat. En finalitzar els treballs, es retiraran tots els equips i materials utilitzats durant l'obra.

Es té previst la construcció d'una bassa d'evacuació de llots al costat de la perforació, que serà buidada periòdicament per una empresa registrada per a la gestió de residus no perillosos. En finalitzar els treballs quedarà completament plena pel propi detritus i pels terrenys inicialment extrets que s'estendran sobre els depositats, deixant la superfície restaurada.

La duració de les obres, incloent-hi els treballs d'aforament, està previst que tinguen una duració màxima d'1 setmana.

Ubicació del projecte

El sondeig estarà localitzat a la parcel·la 108, polígon 9, del terme municipal de les Useres (Castelló), propietat dels promotors. Les coordenades UTM que corresponen al punt són (ETRS89, fus 30): X = 741.792, Y = 4.451.495 i Z = 424 ± 5 msnm.

En un radi d'uns 150 metres des de la zona on es pretén realitzar la perforació, el paisatge es troba bastant antropitzat per la presència de cultius de secà, les instal·lacions ramaderes dels peticionaris i el camí que dona accés a estes, a més de la carretera CV-165 que discorre a uns 150 metres a l'oest i al sud. Al voltant d'este radi més pròxim, el paisatge adquirix un aspecte més forestal, entremesclant les zones boscoses amb zones de cultius de secà.

El punt on es desitja realitzar el sondeig es troba a escassos 10 m de zona forestal segons el visor d'infraestructura valenciana de dades espacials (IDEV), per tant, es considera com a zona d'influència forestal en funció de la Llei 3/1993, de 9 de desembre, forestal de la Comunitat Valenciana.

D’acord amb la classificació segons el Pla hidrològic 2022/2027 de la Confederació Hidrogràfica del Xúquer, el sondeig captarà aigües de la massa d'aigua subterrània 080-191 - Maestrat occidental, de tipus permeable, que posseïx estat quantitatiu, químic i global bo.

Característiques del potencial impacte

Durant la fase d'execució, la superfície afectada serà l'ocupada pels equips de perforació, canonades, maquinària auxiliar i la bassa de recollida de llots i detritus de la perforació. L’impacte sobre la flora serà mínim, solament s'eliminarà la vegetació herbàcia existent en l'entorn immediat de l'àrea de perforació.

Els efectes contaminants de l'actuació es limiten a l'ús de maquinària (emissió de gasos de combustió, pols i sorolls), amb un efecte temporal d'una setmana i d'escassa rellevància ambiental. El risc d'accidents queda regulat per les normes laborals i de seguretat minera, que competixen a l'òrgan substantiu, sent poc probable que puguen arribar a tindre efectes ambientals de consideració.

Es produiran una sèrie d'impactes al component atmosfera que suposen la generació d'olors, sorolls i vibracions, així com emissions a l'atmosfera en forma de partícules. Cal destacar que l'àrea de perforació es localitza en una zona allunyada de la població, per tant, estos impactes no seran significatius.

Al marge de l'aprofitament hídric, l'ús de recursos naturals resulta irrellevant en este tipus d’obres, així com la generació de residus, més enllà del detritus generat per la perforació, al qual s'afigen els materials procedents de l'excavació de la bassa de llots que, per la seua escassa magnitud, caràcter terrigen i naturalesa inerta, no constituiran un problema d'eliminació.

L’actuació no afecta cap espai natural protegit ni pertanyent a la Xarxa Natura 2000. No es preveu un impacte significatiu sobre la vegetació, fauna ni biodiversitat, excepte el que es puga produir amb caràcter puntual i temporal durant l'execució dels treballs a causa de l'ús de la maquinària. Tampoc es preveu afecció a altres elements ambientals, ni historicoculturals coneguts o catalogats. No s'ha detectat ni es preveu afeccions a béns culturals, restes arqueològiques ni altres elements catalogats del patrimoni cultural valencià. S’adoptaran, no obstant això, les mesures preventives i de control i seguiment per a comprovar el normal desenvolupament de les obres, per si es produïx qualsevol troballa fortuïta o situacions imprevistes.

No s'ha plantejat l'acumulació d'efectes negatius respecte a altres projectes. En tot cas, els possibles efectes hidrogeològics relatius a l'ús i consum de recursos naturals (aigua), entren en les competències directes de l'organisme de conca que intervé en el propi tràmit de concessió d'aprofitament.

Conclusió

En relació amb els criteris de l'annex III de la Llei 21/2013, de 9 de desembre, d'avaluació ambiental, es pot concloure que el projecte, en els termes previstos, no tindrà efectes adversos significatius sobre el medi ambient i no requerix avaluació d'impacte ambiental ordinària.

Consideracions jurídiques

El projecte constituïx un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, d'avaluació ambiental, en concordança amb l'epígraf a, 3r, del grup 3 de l'annex II d'esta.

L’expedient ha seguit el tràmit d'avaluació d'impacte ambiental simplificada, previst en la secció 2a, capítol 2, del títol II, de la Llei 21/2013.

L’article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.

Per tant, a proposta del Servici d’Avaluació d'Impacte Ambiental, fent ús de les atribucions que tinc,

RESOLC

*Primer*

Estimar que l'execució del projecte de sondeig per a investigació d'aigües subterrànies en la parcel·la 108, polígon 9, del terme municipal de les Useres (Castelló), sense perjuí de l’obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d'impacte ambiental ordinària. Tot això, sempre que s'ajuste a les previsions del projecte, del document ambiental i als termes del present informe, en particular:

1r) La destinació prevista de l'aigua extreta és el seu ús en una activitat ramadera. Este tipus d'instal·lacions, en funció de la seua capacitat i orientació ramadera, constituïxen un supòsit d'avaluació d'impacte ambiental de conformitat amb la legislació vigent, per tant, no queden incloses en l'abast de la present resolució.

2n) Des de l'inici es durà a terme el control i la vigilància efectiva de l'execució de les mesures específiques de prevenció i correcció definides en el document ambiental, i la correcta adequació d'estes a situacions imprevistes que es puguen produir.

3r) S’haurà de preveure un seguiment adequat de les obres a fi d'anar completant la informació hidrogeològica de l'obra i poder prendre sobre el terreny les decisions tècniques i de seguretat més adequades en cas d'incidències o imprevistos.

4t) El contractista haurà de construir una bassa de llots d'unes dimensions tals que puga albergar la totalitat dels detritus, llots i additius generats durant la perforació.

5t) Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la conselleria competent en matèria cultural de manera immediata, i adoptar les mesures pertinents per a la seua protecció i conservació, de conformitat amb el que es preveu en els articles 63 i 65 de la Llei 4/1998, d'11 de juny, del patrimoni cultural valencià.

6t) Atés que el projecte es desenvolupa a menys de 500 metres de terreny forestal, s'haurà d'incorporar en el plec de condicions tècniques del projecte el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants arreplegat en l'annex IX del Decret 91/2023, de 22 de juny, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana.

7m) Es protegirà la vegetació adjacent, les estructures, camins i instal·lacions que puguen resultar afectats per a evitar-ne el deteriorament. Les zones en les quals s'hagen produït compactacions a causa de l'estada i pas de maquinària es restauraran mitjançant subsolatge i/o arada.

8u) No es realitzaran actuacions de proveïment de carburant o manteniment de maquinària que puguen contaminar el sòl o les aigües subterrànies. Així mateix, els residus generats es gestionaran segons la normativa vigent i mitjançant un gestor autoritzat.

9é) Per tal de preservar la integritat de l'aqüífer i protegir les aigües subterrànies de l'entrada de contaminants tant en la construcció de la captació d'aigua com en el segellament i clausura del pou, s'hauran de complir les instruccions bàsiques de protecció establides en el reglament de domini públic hidràulic.

10m) Els materials extrets de la perforació i els de l'excavació de la bassa de llots són de naturalesa molt similar, i els dos inerts i innocus. Els detritus del sondeig tenen el codi LER 01 05 04 (llots i residus de perforacions que contenen aigua dolça) i el material extret de la bassa el codi LER 17 05 04 (materials naturals excavats). Els materials d'excavació disposen de regulació i gestió específica segons l'Orde APM/1007/2017 que regula les normes de valorització de materials excavats per al seu ús en obres i operacions de rebliment diferents al lloc on es van generar. També podrien fer-ho pel Decret 200/2004, del Consell de la Generalitat que regula l'ús de residus inerts en obres de restauració i rebliment (article 3.1.a) No obstant això, als detritus del sondeig s’aplicaria el Decret 200/2004, ja que l'Orde APM/1007/2007, només aplica a materials classificats amb el codi 17 05 04. En qualsevol cas, el terreny haurà de ser restaurat i haurà de quedar amb la seua morfologia inicial.

11é) Durant el temps que dure l'assaig de bombament, i a fi de previndre processos erosius i evitar escorrenties incontrolades, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per a evitar erosió i possibles danys en infraestructures i propietats adjacents. Si estos es produïxen, el promotor de l'obra haurà de reparar els desperfectes i, si és el cas, indemnitzar els afectats pels perjuís ocasionats.

12é) S’haurà de preveure que el sondeig quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent ho determine innecessari per disposar d'altres opcions o d'una xarxa suficient.

13é) En el cas que, per diferents motius, es renuncie a l'ús del sondeig (falta de cabal, mala qualitat de l'aigua, solsides en el pou, etc.), s'haurà de procedir a la seua clausura i segellament, així com a la restauració del terreny a la seua situació original ja que els pous abandonats o en desús constituïxen vies potencials puntuals de contaminació d'aqüífers i de riscos físics per a les persones.

*Segon*

De conformitat amb el que es preveu en l'article 47 de la Llei 21/2013, de 9 de desembre:

A. L’informe d'impacte ambiental es publicarà en el *Diari Oficial de la Generalitat Valenciana*, sense perjuí de la seua publicació en la seu electrònica de l'òrgan ambiental.

B. L’informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s'haguera autoritzat el projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.

C. L’informe d'impacte ambiental no serà objecte de cap recurs sense perjuí dels que, si és el cas, siguen procedents en via administrativa o judicial contra l'acte, si és el cas, d'autorització del projecte.

*Tercer*

L’òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.»

  

València, 24 de gener de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental